OpenLLM-France/wikimedia huggingface dataset:
# The Paperboy

The Paperboy és una pel·lícula estatunidenca del 2012 dirigida per Lee Daniels i protagonitzada per Matthew McConaughey, Zac Efron, John Cusack i Nicole Kidman, basada en la novel·la The Paperboy, del 1995, escrita per l'autor Pete Dexter.

## Argument

Un reporter (Matthew McConaughey) i el seu germà petit (Zac Efron) investiguen un assassinat per exculpar un home de l'homicidi del xèrif racista del poble. La història tracta de dos germans: en Ward Jansen (Matthew McConaughey), un periodista del prestigiós diari The Miami Times, i Jack Jansen (Zac Efron), qui acaba d'abandonar els seus estudis universitaris i viu en una petita ciutat al centre de Florida amb el pare, W.W. Jansen (Scott Glenn).
Quan en Ward apareix amb el seu company de feina, Yardley Acheman (David Oyelowo), per investigar una història per al seu diari, en Ward demana al seu germà que els guiï per la ciutat. El motiu que en Yard sigui allà és la Charlotte (Nicole Kidman), una enigmàtica dona solitària que escriu a presos al corredor de la mort, qui els ha convençut que en Hillary Van Wetter (John Cusack), un desagradable caçador de cocodrils, ha estat condemnat erròniament en un judici que va tenir lloc al seu poble.
Segons avança la investigació es descobreix que l'únic element constant en aquest procés és aquesta estranya i maca dona que s'enamora d'assassins, i la seva passió podria ser la perdició de tots, atès que, per alliberar el seu possible amant, no dubtarà a utilitzar tots els recursos de què disposa. D'altra banda, en Jack comença a sentir-se fascinat per la Charlotte, amb qui té fantasies sexuals i intenta demostrar-li que la seva passió per en Hillary és un error. La pel·lícula està plena de seqüències polèmiques com la violació d'en Ward, el famós orgasme sexual de la Charlotte a la presó.

## Repartiment

* Matthew McConaughey
* Zac Efron
* John Cusack
* Nicole Kidman
* Scott Glenn
* David Oyelowo
* Nikolette Noel
* Ned Bellamy
* Macy Gray

## Premis i nominacions
### Nominacions

* 2012: Palma d'Or
* 2013: Globus d'Or a la millor actriu secundària per Nicole Kidman
# Heinrich Leopold Wagner

Heinrich Leopold Wagner (Estrasburg, 19 de febrer de 1747 - ?4 de març de 1779 Frankfurt am Main), escriptor alemany del Sturm und Drang. Després d'haver estudiat dret a Estrasburg, va ser preceptor a Sarrebruck. Va residir després a Deux-Ponts, Giessen i per fi a Frankfurt. En 1776 reincià els seus estudis de dret a Estrasburg i els va acabar doctorant-se. Des del 21 de setembre de 1776 va exercir en aquesta població com advocat però va morir encara molt jove, el quatre de març de 1779, a l'edat de 32 anys, sens dubte de tuberculosi pulmonar.
Va estar en contacte amb nombrosos escriptors del Sturm und Drang, en particular Johann Wolfgang von Goethe (1749-1832), Friedrich Maximilian Klinger (1752-1831), Jakob Michael Reinhold Lenz (1751-1792), Christoph Kaufmann (1753-1795), Christian Friedrich Daniel Schubart (1739-1791) i Johann Friedrich Müller, comegut també com a Müller el Pintor (1749-1825). Al costat de Klinger i Lenz, va ser anomenat goethià, perquè els tres van pertànyer al cercle íntim d'amics del famós escriptor. Wagner va escriure un famós drama, La infanticida (Die Kindermörderin), 1776, on presenta, sense excusar-lo, l'assassinat a un nounat a conseqüència de les irreconciliables diferències socials. Per mitjà d'intrigues contra la jove burgesa seduïda es pretén salvar la carrera d'oficial del seductor, que vol complir la seva promesa de matrimoni per sobre de les barreres socials. Massa tard es desemmascara la intriga, la infanticida, que havia actuat en una arrencada d'alienació, està amenaçada per la pena de mort; posteriorment, Wagner va donar a l'acció un desenllaç feliç: l'infanticidi és impedit, els amants legalitzen socialment la seva relació mitjançant el matrimoni.

## Obres

* Prometheus, Deukalion und seine Rezensenten, 1775.
* Der wohltätige Unbekannte, 1775
* Die Reue nach der Tat, 1775
* Neuer Versuch über die Schauspielkunst, 1776, traducción del ensayo Du théatre ou nouvel essai sur l'art dramatique de Louis Sébastian Mercier
* Leben und Tod Sebastian Silligs, un fragmento narrativo de novela.
* Die Kindermörderin, 1776
* Briefe, die Seylersche Gesellschaft betreffend, 1777
* Evchen Humbrecht oder Ihr Mütter merkts Euch!, 1778.
# Red Dawn (pel·lícula de 2012)

Red Dawn és una pel·lícula estatunidenca de guerra i d'acció dirigida per Dan Bradley i escrita per Jeremy Passmore i Carl Ellsworth, basada en la pel·lícula homònima de 1984.
El remake és protagonitzat per Chris Hemsworth i Josh Peck com els germans Jed i Matt Eckert.
La pel·lícula estava programada que sortís al mercat el 24 de novembre de 2010, però va ser deixada de banda a causa dels problemes financers de la Metro-Goldwyn-Mayer, i finalment fou estrenada el 2012. En lloc de representar una invasió soviètica dels Estats Units d'Amèrica, com a la pel·lícula de 1984, la trama de la versió de 2012 es va filmar originalment com una invasió xinesa. Posteriorment va ser reeditada en la postproducció per a recrear una invasió nord-coreana, ja que el cas xinès generava preocupacions entre els distribuïdors.

## Argument

Relata la història dels germans Jed i Matt Eckert, que al costat dels seus amics, decideixen armar un grup de resistència davant una invasió nord-coreana als Estats Units que avança sobre la regió on ells es troben i es comença a estendre per tot el país. Així, comencen a lluitar contra els nord-coreans i aviat mobilitzen la resta del país.

## Repartiment

* Chris Hemsworth com Jed Eckert
* Josh Peck com Matt Eckert
* Josh Hutcherson com Robert Morris
* Adrianne Palicki com Toni Mason
* Isabel Lucas com Erica Mason
* Edwin Hodge com Danny Bates
* Connor Cruise com Daryl Jenkins
* Jeffrey Dean Morgan com el tinent-coronel Andrew Tanner
* Alyssa Díaz com Julie
* Brett Cullen com Tom Eckert
* Michael Beach com l'alcalde Jenkins
* Will Yun Lee com el capità
* Matt Gerald com Hodges
* Ken Choi com Smith

## Rebuda

Red Dawn va ser rebuda amb crítiques generalment negatives. Rotten Tomatoes li va donar a la pel·lícula un 13% de mitjana basada en 109 crítiques amb una puntuació de mitjana ponderada de 4/10.

## Referències

* ↑ «Red Dawn (2012)». The New York Times.

## Enllaços externs

* Red Dawn - Lloc web oficial (anglès)
# Codi font (pel·lícula)

Codi font (títol original en anglès, Source Code) és una pel·lícula estatunidenca de 2011 de ciència-ficció dirigida per Duncan Jones i protagonitzada per Jake Gyllenhaal, Michelle Monaghan, Vera Farmiga i Jeffrey Wright.

## Argument

El capità Colter Stevens (Jake Gyllenhaal) es desperta en un tren a tota velocitat sense saber com hi ha arribat. Davant seu hi ha assegut una noia maca anomenada Christina (Michelle Monaghan), que ell no coneix, tot i que ella li demostra que el coneix. Després de refugiar-se als lavabos del tren, queda sorprès en veure al mirall el reflex d'un altre home, a més de targetes de crèdit i documents a la seva cartera que pertanyen a un professor d'escola anomenat Shawn Fentress. Tot seguit es produeix una explosió en el tren.
Immediatament després, l'Stevens és transportat a una unitat d'aïllament d'alta tecnologia, on una dona amb uniforme militar anomenada Colleen Goodwin (Vera Farmiga) exigeix que li narri tot el que ha vist a l'interior del tren. En Colter Stevens estava immiscuït en una perillosa missió per identificar un terrorista que havia destruït poques hores abans un tren i que té previst de matar milions de persones amb una explosió molt més potent al centre de Chicago. Un avançat programa d'alt secret, el nom clau del qual és Codi Font, permetrà que en Colter Stevens existeixi breument en una realitat paral·lela per poder saber qui va causar l'atemptat.
Cada cop que torna al tren, en Colter Stevens disposa només de vuit minuts per descobrir la identitat del perillós terrorista. De mica en mica anirà descobrint noves pistes i s'adonarà que pot evitar l'explosió del tren a Chicago sempre que no s'esgoti el temps.

## Recepció
### Resposta crítica

Segons la pàgina d'Internet Rotten Tomatoes va obtenir un 91% de comentaris positius, amb la conclusió: "La recerca de la història humana dins l'acció, el director Duncan Jones i un carismàtic Jake Gyllenhaal obtenen un intel·ligent i satisfactori thriller de ciència-ficció." Peter Travers escrigué per a Rolling Stone que "pensa en Atrapat en el temps transformant-se de comèdia a thriller i tindràs una idea de la complexa trama de Source Code." Roger Ebert va assenyalar que "un enginyós thriller [...] una pel·lícula de la qual perdonaràs l'absurditat perquè et deixarà bocabadat." Segons la pàgina d'Internet Metacritic va obtenir un 74% de crítiques positives basades en 41 comentaris.

### Èxit comercial

Va estrenar-se el 2011, va debutar en segona posició en la taquilla dels Estats Units amb 14 milions de dòlars, amb una mitjana de 5.002 dòlars per sala, per davant d'Insidious i rere de Hop. Va recaptar 54 milions als Estats Units, i amb la suma de les recaptacions internacionals va arribar a obtenir 123 milions.

## Referències

* ↑ Títol català
# Sent Ilari de Sauvatèrra

Sent Ilari deu Bòsc (en francès Saint-Hilaire-du-Bois) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 104 | 104 | 92 | 84 | 97 | 92 | 88 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Francis Lapeyre | |

## Referències

* ↑ Toponímia occitana
# La Rose de fer

La Rose de fer és una pel·lícula de drama de terror de 1973 dirigida per Jean Rollin. És protagonitzada per Françoise Pascal, Hugues Quester, Nathalie Perrey, Mireille Dargent i Michel Dalessalle. Va ser la seva primera pel·lícula que no presentava vampirs, un tema pel qual era més conegut, però encara presenta totes les qualitats oníriques associades a les seves pel·lícules.

## Argument

Una dona jove i un home es troben en una recepció de noces i concerten una cita. Es troben a una estació de tren i van a fer un pícnic i passejar en bicicleta. Mentre van en bicicleta, veuen l'entrada d'un cementiri solitari i decideixen entrar-hi.
Un cop dins de l'enorme cementiri, la dona s'angoixa. L'home la calma i la convenç perquè entri amb ell a una cripta. Un home estrany mira la parella. L'home i la dona fan l'amor a la cripta. Un pallasso posa unes flors en una tomba propera i se'n va. Una dona gran tanca les portes del cementiri.
Quan la parella finalment surt de la cripta, ha caigut la nit i no poden trobar la sortida. Comencen a entrar en pànic. Descobreixen un petit edifici; dins hi ha diversos taüts de mida infantil que contenen petits esquelets. La dona es posa de mal humor i presenta un comportament estrany i canvis de personalitat. Ella tanca el seu amant a la cripta i ell s'ofega. L'alba troba la dona ballant al voltant del cementiri, i després entrant ella mateixa a la cripta. La vella torna a obrir les portes del cementiri. En trobar la cripta tancada, hi posa flors al damunt.

## Llançament

La Rose de fer es va estrenar el 12 d'abril de 1973 per Les Films ABC.

## Mitjans domèstics

La Rose de Fer es va publicar en DVD en la seva proporció d'aspecte original de 1,62:1 el 20 de gener de 2005 a Europa per X-Rated Kult DVD, al Regne Unit el 28 de gener. Març de 2005 per Redemption Films i als EUA el 25 de setembre de 2007 per Redemption.
Va ser llançat a Blu-ray el 24 de gener de 2012 per Kino Lorber/Redemption en un HD remasteritzat recentment restaurat amb una relació d'aspecte d'1,67:1, que conté un Versió doblada en anglès i l'àudio original francès, tots dos en LPMC 2.0, amb la inclusió de subtítols en anglès opcionals. Les característiques especials del plató inclouen tràilers, entrevistes amb Pascal i Perrey i un assaig de llibret de l'editor de Video Watchdog Tim Lucas.
La pel·lícula també va ser llançada en Blu-ray per Redemption com a part d'una col·lecció de cinc discos, juntament amb Fascination, La Vampire nue, Le Frisson des vampires i Lèvres de sang.
El 2017, es va anunciar que La Rose de fer s'estrenarà en Blu-ray al Regne Unit per la filial de Screenbound Pictures Black House el 16 de novembre de 2017; serà la primera pel·lícula de Rollin disponible al Regne Unit en aquest format.

## Referències

* ↑ Julian von Heyl. «Die eiserne Rose (La rose de fer)». Echolog, 15-01-2008. [Consulta: 13 març 2013].
* ↑ «DVD comparison for La Rose de Fer». dvdbeaver.com. [Consulta: 22 agost 2010].
* ↑ «La Rose de Fer DVD Review». dvdtalk.com. [Consulta: 22 agost 2010].

## Enllaços externs

* La Rose de fer a YouTube
* La Rose de fer a Internet Archive
# Klemens Maria Hofbauer

Klemens Maria Hofbauer (Tasovice, districte de Znojmo, Moràvia, 26 de desembre de 1751 - Viena, 15 de març de 1820) fou un prevere austríac, cec, de la Congregació del Santíssim Redemptor, impulsor de la difusió d'aquest orde a Àustria i Polònia. És venerat com a sant per l'Església Catòlica Romana.

## Biografia

Nascut a Tasovice (llavors Tasswitz) en 1751, fou batejat com a Jan Dvorak Hofbauer. Era el novè dels dotze fills de Maria Steer i Paul Hofbauer (realment, Pavel Dvorák, que va canviar el seu cognom morau per l'equivalent alemany "Hofbauer"). De jove es va fer eremita i adoptà el nom de Climent Maria. Admirador de l'espiritualitat i els escrits de sant Alfons Maria de Liguori, ingressà a l'orde redemptorista.
Viu a Varsòvia durant vint anys, aconseguint difondre l'orde, en la que ingressen nombrosos postulants, mitjançant la fundació de noves comunitats, especialment a Polònia, i les missions populars. Exercí una profunda influència en la vida religiosa de l'època, com a representant de la reacció religiosa romàntica que es donà en el primer terç del segle xix, com a resposta a l'anticlericalisme anterior. Contribuí al fet que el josefisme, moviment polític a l'Imperi d'Àustria que volia sotmetre l'Església al poder polític, no s'imposés definitivament.
En 1806, Napoleó I l'expulsa i en dispersa la congregació. Des de la seva residència de Viena, continuarà com a guia espiritual, tant de religiosos com d'intel·lectuals i artistes, ja que, com a Varsòvia, a Viena es va saber envoltar dels millors artistes i músics per a la litúrgia. Hi mor el març de 1820; un mes més tard, a instància del papa Pius VII, l'emperador Francesc I d'Àustria signa el decret autoritzant de nou l'activitat dels redemptoristes.
* Gravat de P. Rinn
* Pintura amb el sant (St. Andreas Babenhausen)
* Escultura al cenotafi del sant, per Josef Gasser

## Veneració

Fou beatificat per Lleó XIII el 29 de gener del 1888; el 20 de maig de 1909 fou canonitzat per Pius X, que en 1914 el proclamà sant patró de la ciutat de Viena.
* Casa natal a Taßwitz
* Església de Maria am Gestade (Viena), lloc del seu enterrament
* Altar amb el reliquiari i l'escultura del cenotafi

## Enllaços externs

* La voce del Biographisch-Bibliographisches Kirchenlexikon
# Cinderella Liberty

Cinderella Liberty és una pel·lícula estatunidenca dirigida per Mark Rydell, estrenada el 1973.

## Argument

Història d'amor entre una prostituta (Marsha Mason) i un solitari mariner (James Caan) que ha de quedar-se a terra perquè la Marina ha perdut els seus papers. Com que ella té problemes amb l'alcohol, serà ell qui hagi d'ocupar-se del seu fill, un noi mulat de 10 anys.

## Repartiment

* James Caan: John Baggs Jr.
* Marsha Mason: Maggie Paul
* Kirk Calloway: Doug
* Eli Wallach: Lynn Forshay
* Burt Young: Mestre d'armes
* Bruno Kirby: Alcott
* Allyn Ann McLerie: Miss Watkins
* Dabney Coleman: Quadre dirigent
* Allan Arbus: Maríner
* Ted De Arms: Cuiner
* Sally Kirkland: Fleet Chick
* David Proval: Marí

## Referències

* ↑ «Cinderella Liberty». ‘‘The New York Times'’.
# Jarjalhas

Jarjalhas o més aviat Jarjaias, Gargaïa en 1080 (en francès Jarjayes) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1831 | 1962 | 1968 | 1975 | 1982 | 1990 | 1999 | 2006 | 2017 |
| 574 | 210 | 196 | 203 | 254 | 312 | 379 | 411 | 450 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat |
| 2001-2008 | Pierre Bossy |
| 2008-2014 | Jean Gillot |
| 2014-2020 | Christelle Maechler |
| 2020- | Christian Cado |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
* ↑ https://openstreetmap-oc.org/
* ↑ -y- sus la mapa de Cassini https://www.geoportail.gouv.fr/carte
* ↑ Ernest Nègre, Toponymie générale de la France - Volume 2 - Page 1148 - ISBN 2600001336
# Ceçac (Gironda)

Ceçac (en francès Cessac) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 189 | 189 | 139 | 173 | 179 | 169 | 185 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Jean Grousset | |

## Referències

* ↑ Toponímia occitana
# Lo Causse Begon

Lo Causse Begon (en francès Causse-Bégon) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Johann Balthasar Neumann

Johann Balthasar Neumann (1687-1753) va ser un arquitecte alemany d'estil barroc. Nascut a Cheb, a la regió de Bohèmia, va estudiar matemàtiques per entrar més tard a l'exèrcit on es va convertir en enginyer militar. Va participar de forma destacada al setge de Belgrad a les ordres del príncep Eugeni de Savoia. El 1718 es va traslladar a Milà i més tard, el 1723, a París. Allà va entrar en contacte amb la influent família dels Schönborg que el van convèncer perquè seguís una carrera civil. La imatge de Neumann apareixia a l'anvers del bitllet de 50 marcs alemanys juntament amb la fortalesa de Würzburg; el dors estava il·lustrat amb un pla parcial de l'escalinata de la residència de Würzburg i l'abadia benedictina de Neresheim, una localitat de 8.000 habitants (2019) al land de Baden-Württemberg.

## La residència de Würzburg

La família Schönborn, que dominava el principat episcopal de Würzburg, va decidir a començaments del segle xviii construir un palau a fi de traslladar-hi la seu de l'episcopat, situat prèviament en una antiga fortalesa. Els primers mestres d'obra van ser Maximilian von Welsch (1671-1745) i Johann Dientzenhofer. Més endavant, Neumann va ser contractat per ajudar Dientzenhofer. Neumann va demostrar la seva capacitat per al treball i es va convertir en el mestre principal d'una obra que el tindria ocupat durant més de trenta anys.
Tanmateix el 1746, el príncep-bisbe va desaparèixer i el seu successor, que no tenia gaire pressa en acabar les obres de la residència, va rellevar Neumann de les seves funcions. Va ser necessari esperar a l'elecció de Carl Philipp von Greiffenclau com a nou príncep-bisbe (successió que va tenir lloc el 1749) perquè Neumann pogués acabar l'obra. Inspirant-se en alguns dels seus contemporanis (Lukas von Hildebrandt, Dientzenhofer, Robert de Cotte), Neumann va construir una obra emblemàtica del barroc germànic. Al cor del palau de troba una monumental escala amb frescs pintats per Giovanni Battista Tiepolo, així com una sala d'honor, la Kaisersaal, cim de la pintura mural.

## Obres

Neumann és autor entre altres obres de:
* Església del pelegrinatge de Vierzehnheiligen
* Església de Gaibach
* Església d'Etwashausen
* Església de Käppele (1747)
* Abadia benedictina de Neresheim
* Castell de Bruchsal
* Capella del castell dels cavallers de l'Orde Teutònic a Bad Mergentheim.
# Cor trencat

Cor trencat (títol original: American Heart) és una pel·lícula estatunidenca dirigida per Martin Bell, estrenada l'any 1992. Ha estat doblada al català.

## Argument

Jack Kelson surt d'una llarga pena de presó i troba a Seattle el seu fill Nick, fins llavors sense llar estable perquè la seva mare ha mort fa diversos anys. Encara que no es coneixen gaire, Jack se sent obligat cap a Nick mentre que aquest necessita una família. Jack somnia marxar a Alaska però ha d'escapar als seus vells dimonis.

## Repartiment

* Jeff Bridges: Jack Kelson
* Edward Furlong: Nick Kelson
* Lucinda Jenney: Charlotte
* Donatiu Harvey: Rainey

## Rebuda

La pel·lícula obté un 88% de critiques positives, amb una nota mitjana de 6,4/10 i amb la base de 8 critiques recollides, en el lloc Rotten Tomatoes.
En els Premis Independent Spirit 1992, Jeff Bridges va aconseguir pel seu paper el premi al millor actor i el film va ser nominat a les categories a la millor pel·lícula, de la millor fotografia i dels millors papers secundaris masculí (Edward Furlong) i femení (Lucinda Jenney).
Crítica: "Bell, abans documentalista, debuta com a director. Bridges és pare i perdedor. Després arriben les rutines i, gràcies a la interpretació protagonista, els gestos adequadament enèrgics"

## Referències

* ↑ «Cor trencat». esadir.cat.
* ↑ «American Heart». Allociné.
* ↑ (anglès) American Heart a Rotten Tomatoes
* ↑ (anglès) American Heart/ Cor trencat a Internet Movie Database (anglès) a IMDb
* ↑ Martínez, Luis «American Heart». El País.
# Seducció prohibida

Seducció prohibida (títol original: Prelude to a Kiss) és una pel·lícula estatunidenca dirigida per Norman René, estrenada el 1992 i doblada al català.

## Argument

Peter Hoskins coneix Rita Boyle, després es casa amb ella. El dia del seu matrimoni, un vell abraça la núvia. En el transcurs de la lluna de mel a Jamaica, Peter s'adona que Rita no és la dona que coneix des de fa un any: no té més insomni, no beu més alcohol, es raspalla les dents, ha canviat d'opinions polítiques…; S'adona, veient el vell, que des del petó, Rita i ell han intercanviat de cos. El vell al cos de Rita es refugia amb els pares de Rita, mentre Rita al cos del vell i Peter es troben. Finalment Rita i el vell s'enfronten i intercanvien de nou de cos, el vell se'n va amb la seva família recomanant-los raspallar-se les dents.

## Repartiment

* Alec Baldwin: Peter Hoskins
* Meg Ryan: Rita Boyle
* Kathy Bates: Leah Blier
* Ned Beatty: Dr. Boyle
* Patty Duke: Mrs. Boyle
* Richard Riehle: Jerry Blier
* Stanley Tucci: Taylor
* Sydney Walker: el vell
* Rocky Carroll: Tom
* Debra Monk: Tia Dorothy
* Ray Gill: Oncle Fred
* Ward Ohrman: Ministre
* Annie Golden: Music
* Frank Carillo: Music
* Sally Murphy: Dama d'honor 1
* Salli Richardson-Whitfield: Dama d'honor 2
* Victoria Haas: Dama d'honor 3
* Fern Persons: Vella
* JoBe Cerny: Clerk
* Josette DiCarlo: Mare a l'estació
* Peter Lloyd: cambrer a Jamaica
* Richard C.W. Schutz: Partygoer
* Lucina Paquet: Ballarina
* Glendon Gabbard: Ballador
* Rob Riley: M. Sokol
* Jane Alderman: Mrs. Sokol
* Peter Hudson: Hotel Band - Sax
* Paul Hussey: Hotel Band - Flauta
* Ozzie Wilkins: Hotel Band - Trompeta
* Robert Lindo: Hotel Band - Trombó
* Eric Miller: Hotel Band - Piano
* Andrew Fatta: Hotel Band - Drums
* Brian Jobson: Hotel Band – Guitarra elèctrica
* Harold Williams: Hotel Band - Baix
* Peter Couch: Pianista

## Al voltant de la pel·lícula
### Llocs de rodatge

La pel·lícula ha estat rodada a Chicago i a Highland Park a Illinois i a Jamaica.

## Referències

* ↑ Seducció prohibida
# Sent Pèir de Vaths

Sent Pèir de Vaths (en francès Saint-Pierre-de-Bat) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 278 | 256 | 253 | 264 | 251 | 271 | 306 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Philippe Acker | |

## Referències

* ↑ Toponímia occitana